Miss Universe Philippines

Ang Miss Universe Philippines ay isang patimpalak ng kagandahan at organisasyon na pumipili ng opisyal na kinatawan ng Pilipinas sa Miss Universe. 

Ang kasalukuyang Miss Universe Philippines ay si Celeste Cortesi ng Pasay na kinoronahan noong Abril 30, 2022 sa Mall of Asia Arena sa Pasay. Siya ang kumatawan sa bansang Pilipinas sa Miss Universe 2022 na naganap sa New Orleans Morial Convention Center sa New Orleans, Louisiana, Estados Unidos noong Enero 14, 2023, at hindi ito napabilang sa Top 16.

Kasaysayan 

Mula 1964 hanggang 2019, ang Binibining Pilipinas ang may hawak ng  prangkisa para sa Miss Universe, kung saan responsable ito sa pagpili ng mga Pilipinang kakatawan sa Pilipinas at sasabak sa taunang Miss Universe pageant. Sa ilalim ng Binibining Pilipinas, ang mga kinatawan ng Pilipinas sa Miss Universe pageant ay kinoronahan sa ilalim ng titulong Binibining Pilipinas mula 1964 hanggang 1971, at Binibining Pilipinas-Universe mula 1974 hanggang 2011. Noong 2012, pinalitan ang titulong Binibining Pilipinas Universe sa Miss Universe Philippines. Unang ibinigay ang titulo kay Janine Tugonon noong Binibining Pilipinas 2012, at simula noon, taon-taong ibinibigay ang titulo sa nagwagi sa kompetisyon.

Noong Disyembre 2019, opisyal na ipinagkaloob ang prangkisa ng Miss Universe sa Pilipinas sa isang bagong organisasyon kasama ang Binibining Pilipinas-Universe 2011 at Miss Universe 2011 3rd Runner-Up na si Shamcey Supsup-Lee bilang pambansang direktor at ang Binibining Pilipinas-Universe 2006 na si Lia Andrea Ramos bilang Women Empowerment Chair, na nagbibigay daan para sa paglikha ng bagong Miss Universe Philippines Organization. Sa ilalim ng bagong organisasyon, isang hiwalay na pageant ang responsable para sa pagpili ng mga kokoronahan bilang Miss Universe Philippines mula noong taong 2020.

Mga korona

Filipina (2020-2021) 
Angkop na pinangalanan bilang Filipina, isang pambabaeng anyo ng salitang "Filipino", ang korona ay ginawa ng pamilyang Villarica mula sa Bulacan, isang sikat na pamilyang Pilipino ng mga alahero na kilala sa kanilang sikat na Villarica Pawnshop Chain, kasama ang kanilang mga tauhan na puro babae. Ang mga elemento ng korona ay representasyon ng mga katangian, adhikain, pagpapahalaga, at simbolo ng sambayanang Pilipino.

La Mer en Majesté 
Angkop na isinalin sa "The Sea in Majesty", ang korona ay nagbibigay pugay sa kanyang kamahalan, ang dagat, dahil siya ang reyna ng mga elemento.

Mga edisyon

Kompetisyon

Mga may hawak ng titulo

Mga nagwagi at mga runner-up

Mga internasyonal na pagkakalagay

Miss Universe

Miss Supranational

Miss Charm

Galerya ng mga nagwai

Mga tala

Mga sanggunian

Mga panlabas na link 

 

Patimpalak ng kagandahan sa Pilipinas